Gaura Krisna Dásza » Yoga-sūtra I.4. magyarázat 6. Ideológiákkal történő azonosulásunk (mano-maya-kośa)
A tiszta lélek eredeti tudatát befedő harmadik nem természetes önazonosítási „burok”, melynek kialakításában elsősorban az információszerző érzékszervek és az elme vesznek részt[1] a mano-maya-kośa, vagyis az elme szintjén kialakított és a gondolatokkal való önazonosulás.[2] A feltételekhez kötött, testet öltött élőlény e kośa domináns jelenléte esetén ideológiákkal, gondolati mintázatokkal azonosul. Így válik valaki „egzisztenciális” – a létezésének értelmét megalapozó, illetve igazoló – kommunistává, természetvédővé, vagy akár vallásos emberré is, ha az adott vallásnak, vagy önmegvalósítási folyamatnak nem szellemisége (az Úr szolgálata és a felszabadulás) az elsődleges számára, hanem az az önazonosság, amelyet általuk megkaphat, illetve létrehozhat. Az ilyen jellegű ideológia-követést ugyanaz az „Én és Enyém” felfogás jellemzi[3], mint bármely más anyagi tevékenységet.
[1] Ua. 167-183.
[2] Az elme (manas) a finom fizikai test azon eleme, amely, mint egy koordináló egység, összehangolja az érzékszervek működését. Mérlegel és javasol az „Én” illetve az intelligencia számára, s az örömöt és a fájdalmat tapasztalja. Fő feladata a gondolkodás, az érzés és az akarat funkcióinak gyakorlása. Lásd Tóth-Soma László, Személyiségfejlesztés felsőfokon – felülemelkedés önmagunk és környezetünk korlátain. Lál Kiadó Somogyvámos 2005. 26. old.
[3] Ādī Śaṇkarācārya: Viveka-chudamani 167, 178.
hamis ego, mano-maja-kósa, önmegvalósítás, szennyezett tudat